Document ID: /roh_data/filtered/fineweb-2-filterrobots_roh.jsonl.gz/58010

Koller na resta betg trenader naziunal en l’Austria
- Venderdi, 15.9.2017, 20:27
Cun la fin da l'onn n'è Marcel Koller betg pli trenader da l'equipa naziunala da ballape da l'Austria. L'ÖFB n'ha betg prolungà il contract.
Il Turitgais Koller aveva surpiglia la naziunala da noss pajais vischin avant sis onns e manà ella tranteren tranter las top 10 da la rangaziun mundiala ed al campiunadi europeic da ballape en Frantscha.
Dapi lura èsi dentant mo pli ì engiu. En ils davos 15 gieus hai dà mo trais victorias. Per l'Austria è il campiunadi mundial dal 2018 in'utopia ed en la rangaziun mundiala èn ils Austriacs entant da chattar sin plazza 57.
RR novitads 21.00